তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।

সাহিত্য
মৃত্যু
প্রারম্ভিক জীবন
রাজনীতি